11/06/2020 | Administración LocalMunicipal
Melide
Anuncio aprobación plan económico-financeiro (2020-2021) do Concello de Melide

Na sesión plenaria ordinaria do Concello de Melide de data 4 de xuño de 2020 aprobouse o Plan Económico-Financeiro (2020-2021), como resultado do incumprimento da regra de gasto e da estabilidade orzamentaria derivada da liquidación do exercicio 2019. En cumprimento do previsto nos artigos 23.4 da Lei Orgánica 2/2012, do 27 de abril, de Estabilidade Orzamentaria e Sustentabilidade Financeira e o artigo 26 do Real Decreto 1463/2007, do 2 de novembro, polo que se aproba o Regulamento de desenvolvemento da Lei 18/2001, do 12 de decembro, de Estabilidade Orzamentaria Orzamentaria, a aprobación acordada sométese a información pública coa finalidade exclusivamente informativa. A efectos exclusivamente informativos, unha copia do plan económico-financeiro atópase a disposición do público no Concello de Melide e na súa sede electrónica. O contido do citado plan é o seguinte: De acordo co disposto no artigo 21.1 da Lei Orgánica 2/2012, do 27 de Abril, de Estabilidade Orzamentaria e Sustentabilidade Financeira (LOEOSF), segundo a redacción dada polo artigo 1.7 da Lei 9/2013 de control da débeda comercial no sector público, no caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un Plan Económico Financeiro (PEF) que permita durante o ano en curso e o seguinte, o cumprimento dos obxectivos ou da regra de gasto. En cumprimento do disposto no artigo 191.3 do Texto Refundido da Lei Reguladora das Facendas Locais e no artigo 90 do RD 500/1990 que desenvolve a anterior en materia de orzamentos, aprobouse a liquidación do orzamento do Concello de Melide correspondente ao exercicio 2019 mediante Decreto da Alcaldía número 199/2020, do 27/04/2020, acompañada dos preceptivos informes da Intervención, poñéndose de manifesto o incumprimento por parte do Concello de Melide da estabilidade orzamentaria e da regra de gasto. Así, de acordo co sinalado, no informe de referencia 154/2020, de asunto: “Avaliación do cumprimento do obxectivo de estabilidade orzamentaria e da regra de gasto, con motivo da liquidación do orzamento de 2019”, emitido o 22/04/2020, resulta o incumprimento da estabilidade orzamentaria e da regra de gasto; no dito informe se advertía da necesidade de dar cumprimento ao sinalado no artigo 21 da LOEOSF, isto é, elaborar un Plan económico financeiro (PEF). Os obxectivos que se pretenden obter co presente Plan Económico Financeiro son que o Concello de Melide continúe a cumprir con todas as magnitudes económico financeiras que permitan valorar positivamente a situación económica da Corporación, a saber: • Aforro Neto positivo. • Remanente de Tesourería positivo. • Resultado Orzamentario positivo. • Nivel de Endebedamento por debaixo dos límites marcados legalmente para cada exercicio. • Estabilidade Orzamentaria en situación de superávit ou de capacidade de financiamento. • Cumprimento da Regra de Gasto. É importante sinalar a complexidade con que se presenta a elaboración do presente Plan dada a situación actual de incerteza derivada da declaración do estado de alarma como consecuencia da situación de crise sanitaria ocasionada polo COVID-19, o que sen dúbida ningunha virá acompañada dunha crise económica como así se está a vaticinar polos diferentes organismos de carácter internacional. A elaboración do Plan obedecerá a seguinte estruturación nas seguintes fases, seguindo o esquema establecido polo Ministerio de Facenda: A dita fase consiste en realizar unha análise das magnitudes descritas e outras que se consideren pertinentes para detectar cal é o motivo do incumprimento das Regras Fiscais de conformidade co previsto na LOEPSF. Esta fase consiste en determinar as estratexias de actuación e as medidas a adoptar; propóñense as principais medidas que se pretenden levar a cabo para corrixir a situación cuantificando o efecto que as ditas medidas terán sobre a economía da entidade. Sinálanse os obxectivos a lograr coa aplicación do Plan en relación coa Capacidade/Necesidade de Financiamento, Límite da Regra de Gasto e Nivel de Débeda. Isto é, téñense que levar á práctica as medidas propostas e desenvolvidas na fase anterior conforme o calendario de actuación que se aprobe. O control será realizado polo órgano de tutela financeira a través dos Informes de Intervención trimestrais, semestrais ou anuais (de aprobación do Orzamento, Liquidación do Orzamento e de Obrigas Trimestrais, entre outros) nos que se poña de manifesto si están a cumprirse os obxectivos marcados no propio Plan. O contido mínimo do plan económico-financeiro, conterá a seguinte información de conformidade co artigo 21.2 da Lei Orgánica 2/2012 de 27 de abril, de Estabilidade Orzamentaria e Sustentabilidade Financeira así como do artigo 9 da Orde Ministerial HAP/ 2105/2012, do 1 de outubro, pola que se desenvolven as obrigas de subministración de información previstas na LOEOSF: - As causas do incumprimento do obxectivo establecido ou, no seu caso, do incumprimento da regra de gasto. - As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. - A descrición, cuantificación e o calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. - As previsións das variables económicas e orzamentarias das que parte o plan, así como os supostos sobre os que se basean estas previsións. - Unha análise de sensibilidade considerando escenarios económicos alternativos. - As medidas correctoras aprobadas, cuantificadas e fundamentadas, sinalando a data da súa implementación. Estas medidas deberán ser coherentes coa variación interanual das súas previsións orzamentarias respectivas. - A estimación e xustificación de axustes de contabilidade nacional e a coherencia co límite de gasto non financeiro, calculado na forma que establece a regra do gasto. - A evolución da débeda, o cumprimento do límite de débeda, as magnitudes de aforro bruto e neto, a estimación dos saldos de tesouraría, o exceso de financiamento afectado e o remanente de tesouraría para gastos xerais. Adicionalmente, de conformidade co artigo 116 bis da Lei 7/1985, de 2 de abril, Reguladora das Bases do Réxime Local, o mencionado plan incluirá ao menos as seguintes medidas: - A supresión das competencias que exerza a Entidade Local que sexan distintas das propias e das exercidas por delegación. - A xestión integrada ou coordinada dos servizos obrigatorios que presta a Entidade Local para reducir os seus custos. - O incremento de ingresos para financiar os servizos obrigatorios que presta a Entidade Local. - Racionalización organizativa. - A supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. - Unha proposta de fusión cun municipio lindeiro da mesma provincia. O Concello de Melide incumpre o obxectivo de estabilidade orzamentaria (necesidade de financiamento) na liquidación do exercicio 2019 por importe de -621.729,65€. Tamén cabe destacar o elevado incumprimento da regra de gasto, de tal xeito que a diferenza entre o límite da regra de gasto e o gasto computable da liquidación do exercicio 2019 é de -1.444.925,19 euros, como así se obtén dos resultados derivados da dita liquidación orzamentaria. O Concello de Melide cumpre co obxectivo de límite de débeda, sendo que ademais o período medio de pagamento a provedores está dentro do prazo establecido legalmente, en todos os trimestres do exercicio 2019. A causa do incumprimento da estabilidade orzamentaria e da regra de gasto obedece fundamentalmente á realización de gasto por enriba da consignación orzamentaria prevista no orzamento do exercicio 2019, que era o prorrogado do exercicio 2018, sen respectar ademais as limitacións esixidas pola regra de gasto, aumentando, en consecuencia, considerablemente o importe do gasto imputado na conta 413 “Acredores por gastos devengados” que pasa de 471.787,07€ no 2018 a 1.082.673,56€ no 2019, esencialmente nas aplicacións orzamentarias que conforman o capítulo VI de investimentos e II de gasto corrente do orzamento municipal. A estes efectos, cabe destacar que na sesión plenaria extraordinaria e urxente de data 18 de decembro de 2019 acordouse rexeitar a proposta sobre levantamento dos reparos suspensivos da intervención municipal derivados dos informes de ref.:519M/2019, de data 26 de novembro de 2019, que leva por asunto: “Fiscalización da relación de facturas previstas na providencia da alcaldía número 793/2019, de data 25/11/2019” que inclúe facturas cun montante de 495.164,63€ e de ref.:560M/2019, do 16 de decembro de 2019, que leva por asunto: “Fiscalización da relación de facturas previstas na providencia da alcaldía número 837/2019, de data 12/12/2019” que inclúe facturas por un total de 142.183,96€. Non obstante, para poder elaborar un plan económico e financeiro procede previamente analizar a situación económica e financeira deste Concello de Melide nos últimos nove exercicios, para o que se pode consultar o informe de Intervención municipal de referencia 153/2020, de asunto: “Liquidación do orzamento municipal do exercicio económico de 2019”, emitido o 22/04/2020. Seguindo o esquema establecido polo Ministerio de Facenda, resultaría que: a) A evolución tendencial dos ingresos e gastos dos orzamentos deste Concello de Melide é a recollida nos cadros seguintes: (1) Dereitos recoñecidos netos. (2) Previsións de dereitos recoñecidos netos ao final do exercicio de acordo coa información remitida ao Ministerio de Facenda da execución do primeiro trimestre de 2020, actualizadas como consecuencia da situación de crise sanitaria ocasionada polo COVID-19. (3) Previsións dos dereitos recoñecidos netos comunicados ao Ministerio con ocasión do envío dos marcos orzamentarios 2021/2023, aprobados por Decreto da alcaldía número 127/2020, do 02/03/2020, actualizadas como consecuencia da situación de crise sanitaria ocasionada polo COVID-19. (4) Obrigas recoñecidas netas. (5) Previsións de obrigas recoñecidas netas ao final do exercicio de acordo coa información remitida ao Ministerio de Facenda na execución do primeiro trimestre de 2020, actualizadas como consecuencia da situación de crise sanitaria ocasionada polo COVID-19. (6) Previsións de obrigas recoñecidas netas comunicados ao Ministerio con ocasión do envío dos marcos orzamentarios 2021/2023, aprobados por Decreto da alcaldía número 127/2020, do 02/03/2020, actualizadas como consecuencia da situación de crise sanitaria ocasionada polo COVID-19. De acordo co anterior, para os efectos do CÁLCULO DA ESTABILIDADE ORZAMENTARIA, resultaría a seguinte necesidade/capacidade de financiamento: Polo que se refire ao cumprimento da REGRA DE GASTO, resultaría: * Taxa de referencia para 2019: 2,70; para 2020: 2,90 e para 2021: 3,00. * Taxa de referencia para 2019: 2,70; para 2020: 2,90 e para 2021: 3,00. Non obstante, por principio de prudencia, tendo en conta a situación de crise sanitaria ocasionada polo COVID-19, efectúanse os cálculos da referida taxa de referencia sen incremento nos exercicios 2020 e 2021. E respecto do VOLUME DE ENDEBEDAMENTO E LÍMITE DE DÉBEDA, resultaría o seguinte cadro que se detalla a continuación, unha vez actualizados os datos remitidos respecto da execución do primeiro trimestre de 2019: Finalmente, polo que se refire ao cumprimento da DÉBEDA COMERCIAL E PERÍODO MEDIO DE PAGAMENTO A PROVEDORES, a situación é de cumprimento, como pode observarse no seguinte cadro, así: * Importe das operacións pendentes de pagamento. As estimacións para 2020 e 2021 realízanse tendo en conta igual período medio de pagamento. Tendo en conta o incumprimento da regra de gasto e da estabilidade orzamentaria que se deriva dos datos oficiais da liquidación do exercicio económico de 2019 no importe de -1.444.925,19€ e de -621.729,65€, respectivamente, fundamentado na súa meirande parte pola realización de gasto por enriba da consignación orzamentaria prevista no orzamento do exercicio 2019, que era o prorrogado do exercicio 2018, sen respectar ademais as limitacións esixidas pola regra de gasto, aumentando, en consecuencia, considerablemente o importe do gasto imputado na conta 413 “Acredores por gastos devengados” que pasa de 471.787,07€ no 2018 a 1.082.673,56€ no 2019, esencialmente nas aplicacións orzamentarias que conforman o capítulo VI de investimentos e II de gasto corrente do orzamento municipal. A estes efectos, cabe destacar que na sesión plenaria extraordinaria e urxente de data 18 de decembro de 2019 acordouse rexeitar a proposta sobre levantamento dos reparos suspensivos da intervención municipal derivados dos informes de ref.: 519M/2019, de data 26 de novembro de 2019, que leva por asunto: “Fiscalización da relación de facturas previstas na providencia da alcaldía número 793/2019, de data 25/11/2019” que inclúe facturas cun montante de 495.164,63€ e de ref.: 560M/2019, do 16 de decembro de 2019, que leva por asunto: “Fiscalización da relación de facturas previstas na providencia da alcaldía número 837/2019, de data 12/12/2019” que inclúe facturas por un total de 142.183,96€. Tendo en conta que o Concello de Melide cumpre co obxectivo de límite de débeda, sendo que ademais o período medio de pagamento a provedores está dentro do prazo establecido legalmente, en todos os trimestres do exercicio 2019. Tendo en conta que este incumprimento ten un carácter conxuntural e non estrutural por canto se tratou dun exercicio económico atípico no que se produciu un elevado incremento dos gastos devengados respecto dos realizados en exercicios anteriores e que a situación da Corporación nos últimos exercicios é netamente positiva, como o corroboran diversas ratios de aforro bruto, aforro neto, remanente de tesourería para gastos xerais (todos eles positivos) e que non se debe esquecer que a regra de gasto impide ou dificulta o traspaso do aforro a outros exercicios. Tendo en conta o informe emitido pola intervención municipal de ref.: 157M/2020, do 28 de abril de 2020, que leva por asunto: “Informe resumo anual sobre control interno”, no que na súa parte conclusiva se dispón o seguinte: “ (.) as situacións que requiren con urxencia da elaboración dun plan de acción, no que se recollan as medidas de corrección a adoptar, así como o responsable e calendario para a súa implementación, son as seguintes: 1) A necesidade imperiosa de que con carácter previo á tramitación dun contrato administrativo debe verificarase sempre a existencia de crédito axeitado e suficiente que asegure o financiamento do mesmo.2) Evitar na medida do posible os chamados “Recoñecementos extraxudiciais de crédito” e que cada vez sexa menor a imputación de facturas na conta 413 de “Acredores por operacións devengadas”. 3) Erradicar os fraccionamentos indebidos de contratos administrativos.” Tendo en conta o anterior e analizadas as causas do incumprimento que levaron á necesidade de aprobar este Plan Económico-Financeiro, as estimacións tendenciais indican o cumprimento do obxectivo de regra de gasto así como da estabilidade orzamentaria nos exercicios 2020 e 2021, período de vixencia do presente Plan, así como do resto dos obxectivos impostos pola lexislación sobre estabilidade orzamentaria e facendas locais. En xeral, as magnitudes orzamentarias previstas son positivas, o pago da débeda comercial realízase dentro dos prazos legalmente establecidos, a débeda pública arroxa uns cocientes moi inferiores aos límites que marca a normativa de aplicación e, coa información dispoñible a data de hoxe e realizando as estimacións de conformidade co Manual da aplicación PEFEL2 sobre o modelo de Plan Económico Financeiro desenvolvido en aplicación da Lei Orgánica 2/2012, do 27 de abril, de Estabilidade orzamentaria e Sustentabilidade financeira, considérase que neste caso, o contido do Plan Económico Financeiro podería limitarse á aprobación do orzamento do exercicio 2021 cumprindo cos principios de estabilidade orzamentaria, límite de débeda e regra de gasto e á xestión do mesmo realizando unha planificación e xestión do gasto público eficiente e eficaz. Así, as medidas que se propoñen son as seguintes: • Aprobación do orzamento municipal de 2021 con estrita suxeición aos obxectivos de estabilidade orzamentaria, límite de débeda e regra de gasto. • Execución dos orzamentos de 2020 e 2021 realizando un control exhaustivo do volume do gasto público, e da eficiencia e eficacia do mesmo, de maneira que se verifique o cumprimento dos obxectivos de estabilidade orzamentaria, límite de débeda e regra de gasto coa periodicidade que se estime conveniente para evitar que ao peche do exercicio correspondente se produza un incumprimento das regras fiscais. • Dar máxima importancia ao principio de anualidade orzamentaria, procurando que todos os gastos correspondentes ao ano en curso sexan executados integramente no ano. • Limitar a utilización do Remanente de Tesourería para o financiamento de gastos (tanto o Exceso de Financiamento Afectado como o Remanente Líquido de Tesourería), adoptando medidas compensatorias, no caso de ser necesario e inevitable acudir a este recurso para financiar determinados gastos en vindeiros exercicios, agás que así o permita a normativa que resulte de aplicación en cada momento sen menoscabo das diferentes magnitudes de carácter orzamentario. - Non se considera necesario suprimir competencias distintas das propias e das exercidas por delegación, por canto se trata de manter un nivel de orzamento similar ao de exercicios anteriores, nos que se orzamenta con prudencia debéndose eliminar a distorsión derivada da realización de gastos por enriba dos créditos orzamentados. - En canto á xestión integrada e coordinada dos servizos obrigatorios que presta o Concello para reducir custes, continuarase cumprindo, sempre tendo en conta as actuacións que a Deputación Provincial poida realizar en canto á contratación dun estudo sobre os custos dos servizos obrigatorios que prestan os concellos a fin de que determine cal é a mellor forma de prestalos, dando así cumprimento ao disposto no artigo 26 da LBRL como consecuencia da modificación introducida pola Lei 27/2013, de Racionalización e sostenibilidade da Administración Local. - Incremento de ingresos para financiar os servizos obrigatorios que presta o concello. De momento non se considera necesario aplicar esta medida dada a finalidade prevista de reducir o gasto no exercicio 2020 e que sexa esta contención do gasto a que permita recuperar a situación de equilibrio, sen prexuízo de actuacións de inspección e comprobación en ingresos na medida en que sexa posible. - Racionalización organizativa. Non se considera necesario adoptar esta medida. - Supresión de entidades de ámbito territorial inferior ao municipio. Este concello non ten entidades desta natureza. - Unha proposta de fusión cun municipio colindante da mesma provincia. Non se considera unha medida necesaria por canto que este Concello, a pesares do seu orzamento limitado, ten capacidade suficiente para seguir prestando os servizos básicos aos seus veciños e veciñas sen ser necesario fusionarse con outros. Por último, considérase que as medidas propostas son coherentes coas variacións interanuais das previsións orzamentarias respectivas, volvendo a reiterarse a incerteza coa que se elabora o presente Plan derivada da declaración do estado de alarma como consecuencia da situación de crise sanitaria ocasionada polo COVID-19. Analizada a situación económica do Concello de Melide, resultante da liquidación do orzamento de 2019 con incumprimento da regra de gasto e da estabilidade orzamentaria, podemos afirmar que as magnitudes orzamentarias previstas no presente Plan son positivas. Coa aplicación estrita das medidas postas de manifesto no punto anterior, estímase que as liquidacións de ambos os orzamentos cumprirán coas diferentes regras fiscais. O control será realizado polo órgano de tutela financeira a través dos informes de Intervención trimestrais, semestrais ou anuais (de aprobación do Orzamento, Liquidación do Orzamento, Obrigas Trimestrais, entre outras) nos que se poña de manifesto se están a cumprirse os obxectivos marcados no propio Plan. Deste xeito, nos informes de seguimento do Plan Económico Financeiro verificarase periodicamente o cumprimento das previsións e, no caso de que se detecte algunha desviación, aplicaranse medidas adicionais, que poderán consistir en acordos de non dispoñibilidade de créditos ou medidas de política fiscal, entre outras, sempre de acordo ao que as circunstancias requiran en cada caso. No informe emitido pola Intervención municipal en relación á Liquidación do exercicio 2019 constatouse o incumprimento da regra de gasto e da estabilidade orzamentaria regulada no artigo 12 da LOEOSF. Como consecuencia do anterior, e dando cumprimento ao previsto no artigo 21 da LOEOSF, esta Alcaldía formula o presente plan económico financeiro para a súa aprobación polo Pleno do Concello de Melide. Considérase que unha vez aplicadas as medidas contidas no presente plan, o Concello de Melide cumprirá co obxectivo de estabilidade orzamentaria e da regra do gasto ao final dos exercicios 2020 e 2021, con ocasión da aprobación da súa liquidación. Estímase entón que nese momento se producirá unha situación de equilibrio ou de superávit en termos de contabilidade nacional. Tamén se estima un volume de débeda viva moi inferior ao legalmente previsto como límite. Melide, 8 de xuño de 2020 O alcalde José Manuel Pérez Penas